S-3265/2020

Mál þetta sem dómtekið var 3. júní sl. höfðaði Lögreglustjórinn á Suðurnesjum með ákæru 30. nóvember 2020 á hendur ákærða H-kk-þgf H-kk-þgf Gustum, kt. [...], [...], Reykjavík:

„fyrir eftirtalin brot á lögum um ávana- og fíkniefni og vopnalögum framin miðvikudaginn 24. júlí 2019:

I.

Fyrir brot á lögum um ávana- og fíkniefni, með því að hafa á dvalarstað sínum, [...], [...], haft í vörslum sínum, samtals 12 stykki af ávana- og fíknilyfinu Xanax, 2,56 gaf amfetamíni, 551,57 gaf maríhúana, 155,39 gaf kann bis laufi, 251,64 gaf kannabisstönglum, 86 stykki kannabisfræ og 50 kannabisplöntur sem lögregla fann við húsleit, og að hafa um nokkurt skeið fram til þess dags ræktað greindar plöntur.

Telst háttsemi þessi varða við 2. og 1. mgr. sbr. 2. mgr.3. gr. sbr.4.,5. og 6. gr. lagaum ávana- og fíkniefninr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og 2., 3 og 6. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

I I.

Fyrir brot á vopnalögum, með því að hafa á dvalarstað sínum, [...], [...], haft í vörslum sínum svarta rafstuðbyssu sem lögregla fann við húsleit. Telst háttsemi þessi varða við c. lið 2 mgr. 30. gr. sbr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerð verði upptæk með dómi samtals 12 stykki Xanax ávana- og fíknilyfi, 2,56 gaf amfetamíni, 551,57 gaf maríhúana, 155,39 gaf kann bis laufi, 251,64 gaf kannbisstönglum, 86 stykki kannabisfræ og 50 kannabisplöntur sem lögregla haldlagði samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, 3. mgr. 49. gr. lyfjalaga nr. 93/1994 og 2. mgr. 68. gr. lyfsölulaga nr. 30/1963. Auk þess er krafist að svört rafstuðbyssa sem lögregla haldlagði verði gerði upptæk með dóm skv. 37. gr. vopnalaga nr. 16/1998.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst árið [...] og hefur einu sinni áður sætt refsingu fyrir umferðarlagabrot. Við mat á refsingu er litið til þess að ákærði játaði brot sitt skýlaust. Með hliðsjón af sakarefni málsins og með vísan til 77. gr. almennra hegningarlaga þykir refsing ákærða hæfilega ákveðin fangelsi í 3 mánuði en fresta skal fullnustu refsingar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr.4. gr. laga nr. 22/1955.

Á grundvelli 6. mgr. 5. gr. laga nr. 65/1974, 2. mgr. 14. gr. reglugerðar nr. 233/2001 og 4. mgr. 49. gr. lyfjalaga nr. 93/1994 verður ákærða gert að sæta upptöku á 12 stykkjum af Xanax töflum, 2,56 grömmum amfetamíni, 551,57 grömmum af maríhúana, 155,39 grömmum af kannabislaufi, 251,64 grömm af kannabisstönglum, 86 stykkjum af kannabis fræum og 50 kannabisplöntum sem lögregla lagði hald á við rannsókn málsins. Jafnframt verður ákærða gert að sæta upptöku á rafstuðbyssu skv. 37. gr. vopnalaga nr. 16/1998.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsóknaá haldlögðum efnum, samtals 335.876 krónur. Ákærði greiði einnig þóknun skipaðs verjanda síns í málinu, Þ-kk-ef Þ-kk-ef lögmanns, sem hæfilega þykir ákveðin með þeim hætti sem í dómsorði greinir.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, H-kk-nf H-kk-nf Gustum, sæti fangelsi í 3 mánuði en fresta skal fullnustu refsingar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 12 Xanax töflum, 2,56 g amfetamíni, 551,57 gaf maríhúana, 155,39 gaf kannabislaufi, 251,64 gaf kannabisstönglum, 86 kannabisfræum, 50 kannabisplöntum og rafstuðbyssu.

Ákærði greiði 618.596 krónur í sakarkostnað, þ. m. t. þóknun skipaðs verjanda síns Þ-kk-ef Þ-kk-ef lögmanns sem þykir hæfilega ákveðin 282.720 krónur að virðisaukaskatti meðtöldum.

Ó-kk-nf E-kk-nf J-kk-nf